નવી દિલ્હીઃ ન્યૂઝીલેન્ડ સામે ૨૨ સપ્ટેમ્બરથી શરૂ થઈ રહેલી ત્રણ ટેસ્ટની શ્રેણી માટે ટીમ ઇન્ડિયાની પસંદગી થઈ ચૂકી છે. વેસ્ટ ઇન્ડીઝના પ્રવાસ પર જે ભારતીય ટીમને મોકલવામાં આવી હતી તેમાં ફક્ત બે ફેરફાર કરાયા છે. ઓલરાઉન્ડર સ્ટુઅર્ટ બિન્ની અને શાર્દુલ ઠાકુરને બહારનો રસ્તો દેખાડી દેવામાં આવ્યો છે. બેટિંગ હંમેશાંથી ટીમ ઇન્ડિયાની તાકાત બની રહી છે, પરંતુ કેટલાક આંકડા એવા છે, જે ભારતીય બેટ્સમેનોને પરેશાન કરી રહ્યા છે. આ આંકડા દર્શાવે છે કે બેટ્સમેનોએ વધુ જવાબદારી સાથે રમવું પડશે અને પીચ પર વધારે સમય વિતાવવો પડશે.